STARK ปิดพุ่ง 6% ลุ้นปี 64 ยอดขายโต รับตลาดเวียดนามหนุน
STARK ปิดพุ่ง 6% มาที่ 3.96 บ. ด้วยมูลค่าซื้อขาย 310.40 ลบ. ลุ้นปี 64 ยอดขายโต รับตลาดเวียดนามหนุน
STARK ปิดพุ่ง 6% มาที่ 3.96 บ. ด้วยมูลค่าซื้อขาย 310.40 ลบ. ลุ้นปี 64 ยอดขายโต รับตลาดเวียดนามหนุน
30 มิ.ย. 2564

ผู้สื่อข่าวรายงานว่าวันนี้ (30 มิ.ย.64) ราคาหุ้นบริษัท สตาร์ค คอร์เปอเรชั่น จำกัด (มหาชน) หรือ STARK ปิดตลาดอยู่ที่ระดับ 3.96 บาท เพิ่มขึ้น 0.22 บาท หรือ 5.88% โดยทำจุดสูงสุดที่ 3.98 บาท และทำจุดต่ำสุดที่ 3.74 บาท ด้วยมูลค่าการซื้อขาย 310.40 ล้านบาท

โดยบริษัทหลักทรัพย์ เอเอสแอล จำกัด ระบุในบทวิเคราะห์ (22 มิ.ย.2564) โดยมีมุมมองต่อหุ้น STARK เป็นบวก จากการที่  STARK ได้เข้าลงทุนในประเทศเวียดนาม ซึ่งเวียดนามมีหลายประเทศเข้ามาลงทุนมากขึ้น โดยเฉพาะอินเดียที่มีความสัมพันธ์อันดีกับเวียดนามและเป็นแผนเพื่อการผลิตและส่งออกไปยังประเทศสหรัฐฯ ทั้งนี้การลงทุนภายในประเทศเวียดนามส่งผลดีต่อความต้องการสายไฟและเคเบิลมากยิ่งขึ้น ส่วนด้านราคาวัตถุดิบที่ลดลง เช่น ทองแดงและอลูมิเนียม ไม่ได้มีผลกระทบต่อ STARK มากนัก ทั้งนี้ด้วยความต้องการและคำสั่งซื้อยังคงมีอยู่เช่นเดิม
อย่างไรก็ดีปีนี้ตั้งเป้าโต 15-20% โดยด้านแผนการในปีนี้ประกอบด้วย 1.มุ่งเพิ่มรายได้จากการขายทั้งในและต่างประเทศ 2.เพิ่มการส่งออก 3.ปรับ Product mix เน้น การขายสินค้าประเภท High Margin มากยิ่ง ขึ้น 4.ทำการปรับประสิทธิภาพการผลิตของบริษัทในเวียดนามให้มีประสิทธิภาพมากขึ้น ด้านกลยุทธ์ แนะนำ “ซื้อ”
ส่วนบริษัทหลักทรัพย์ โกลเบล็ก จำกัด ระบุในบทวิเคราะห์ (25 พ.ค.) มีมุมมองบวกต่อศักยภาพการเติบโตของยอดขายปี 2564 ประกอบกับการปรับ Product  Mix ช่วยหนุน %EBITDA ให้ปรับตัวดีขึ้น ส่วนการเร่งขึ้นของต้นทุนทองแดงมีผลกระทบจำกัด
ขณะที่เป้ายอดขายในปี 2564 ราว 19,000 – 20,000 ล้านบาท เติบโต 17.5% จากการเพิ่ม Utilization rate ที่เวียดนามในปัจจุบันที่ 40-50% เป็น 80% ในอีก 3 ปีข้างหน้า โดยการพัฒนาช่องทางการขายแบบ B2C ในประเทศเวียดนาม และเพิ่มการผลิตสายไฟ PV ที่มีความต้องการมากขึ้น
ประกอบกับเน้นผลิตสินค้าที่มีมาร์จิ้นสูงตามทิศทางการขยายโครงสร้างพื้นฐานของประเทศในเวียดนาม สนับสนุนให้ EBITDA margin มีแนวโน้มเร่งขึ้นสู่ 18-20% เดิมอยู่ที่ระดับ 16.6% ทั้งนี้ปัจจุบันบริษัทมี Backlog ราว1.3 หมื่นล้านบาท ทยอยรับรู้ในช่วงปี 64-65